ΣΥΜΦΩΝΙΑ 
μεταξύ της Ευρωπαϊκής Ένωσης και του Βασιλείου της Τόνγκα σχετικά με την απαλλαγή από την 
υποχρέωση θεώρησης για βραχεία διαμονή 
Η ΕΥΡΩΠΑΪΚΗ ΕΝΩΣΗ , εφεξής «η Ένωση» ή «η ΕΕ», και 
ΤΟ ΒΑΣΙΛΕΙΟ ΤΗΣ ΤΟΝΓΚΑ (εφεξής «Τόνγκα»), 
εφεξής από κοινού «τα συμβαλλόμενα μέρη», 
ΜΕ ΣΚΟΠΟ την περαιτέρω ανάπτυξη των φιλικών σχέσεων μεταξύ των συμβαλλόμενων μερών και επιθυμώντας να διευκολύνουν 
τη μετάβαση εξασφαλίζοντας στους πολίτες τους είσοδο χωρίς θεώρηση και βραχεία διαμονή, 
ΕΧΟΝΤΑΣ ΥΠΟΨΗ τον κανονισμό (ΕΕ) αριθ. 509/2014 του Ευρωπαϊκού Κοινοβουλίου και του Συμβουλίου, της 15ης Μαΐου 
2014, για την τροποποίηση του κανονισμού (ΕΚ) αριθ. 539/2001 του Συμβουλίου περί του καταλόγου τρίτων χωρών οι 
υπήκοοι των οποίων υπόκεινται στην υποχρέωση θεώρησης για τη διέλευση των εξωτερικών συνόρων και του καταλόγου των 
τρίτων χωρών οι υπήκοοι των οποίων απαλλάσσονται από την υποχρέωση αυτή (1), με τη μεταφορά, μεταξύ άλλων, 19 τρίτων 
χωρών, συμπεριλαμβανομένης της Τόνγκα, στον κατάλογο τρίτων χωρών οι υπήκοοι των οποίων απαλλάσσονται από την 
υποχρέωση θεώρησης για βραχεία διαμονή στα κράτη μέλη, 
ΕΧΟΝΤΑΣ ΚΑΤΑ ΝΟΥ ότι το άρθρο 1 του κανονισμού (ΕΕ) αριθ. 509/2014 αναφέρει ότι για τις 19 αυτές χώρες η απαλλαγή 
από την υποχρέωση θεώρησης εφαρμόζεται από την ημερομηνία έναρξης ισχύος συμφωνίας περί απαλλαγής από την υποχρέωση 
θεώρησης, που θα συναφθεί με την Ένωση, 
ΕΠΙΘΥΜΩΝΤΑΣ να διασφαλίσουν την αρχή της ίσης μεταχείρισης όλων των πολιτών της ΕΕ, 
ΛΑΜΒΑΝΟΝΤΑΣ ΥΠΟΨΗ ότι τα πρόσωπα που ταξιδεύουν με σκοπό την άσκηση αμειβόμενης δραστηριότητας κατά τη βραχεία 
διαμονή τους δεν καλύπτονται από την παρούσα συμφωνία και, συνεπώς, για την κατηγορία αυτή εξακολουθούν να ισχύουν οι 
σχετικοί κανόνες του ενωσιακού και του εθνικού δικαίου των κρατών μελών και του εθνικού δικαίου της Τόνγκα όσον αφορά 
την υποχρέωση ή την απαλλαγή από την υποχρέωση θεώρησης και την πρόσβαση σε απασχόληση, 
ΛΑΜΒΑΝΟΝΤΑΣ ΥΠΟΨΗ το πρωτόκολλο για τη θέση του Ηνωμένου Βασιλείου και της Ιρλανδίας όσον αφορά τον χώρο 
ελευθερίας, ασφάλειας και δικαιοσύνης και το πρωτόκολλο σχετικά με το κεκτημένο του Σένγκεν το οποίο έχει ενσωματωθεί στο 
πλαίσιο της Ευρωπαϊκής Ένωσης, που έχει προσαρτηθεί στη Συνθήκη για την Ευρωπαϊκή Ένωση και στη Συνθήκη για τη 
λειτουργία της Ευρωπαϊκής Ένωσης, και επιβεβαιώνοντας ότι οι διατάξεις της παρούσας συμφωνίας δεν εφαρμόζονται στο 
Ηνωμένο Βασίλειο και στην Ιρλανδία, 
ΣΥΜΦΩΝΗΣΑΝ ΣΤΑ ΕΞΗΣ: 
Αρθρο 1 
Σκοπός 
Η παρούσα συμφωνία προβλέπει δυνατότητα μετάβασης χωρίς θεώρηση για τους πολίτες της Ένωσης και για τους πολίτες της 
Τόνγκα, όταν ταξιδεύουν στο έδαφος του άλλου συμβαλλόμενου μέρους για χρονική περίοδο που δεν υπερβαίνει τις 90 ημέρες 
εντός οιασδήποτε περιόδου 180 ημερών. 
Αρθρο 2 
Ορισμοί 
Για τους σκοπούς της παρούσας συμφωνίας: 
α)  ως «κράτος μέλος» νοείται κάθε κράτος μέλος της Ένωσης, με εξαίρεση το Ηνωμένο Βασίλειο και την Ιρλανδία· 
β)  ως «πολίτης της Ένωσης» νοείται υπήκοος κράτους μέλους όπως ορίζεται στο στοιχείο α)· 3.12.2015 L 317/3 Επίσηµη Εφηµερίδα της Ευρωπαϊκής Ένωσης EL    
(1)ΕΕ L 149 της 20.5.2014, σ. 67. 
γ)  ως «πολίτης της Τόνγκα» νοείται κάθε πρόσωπο που έχει την ιθαγένεια της Τόνγκα· 
δ)  ως «χώρος Σένγκεν» νοείται ο χώρος χωρίς εσωτερικά σύνορα που περιλαμβάνει τα εδάφη των κρατών μελών όπως ορίζονται 
στο στοιχείο α) τα οποία εφαρμόζουν πλήρως το κεκτημένο του Σένγκεν. 
Αρθρο 3 
Πεδίο εφαρμογής 
1. Οι πολίτες της Ένωσης που κατέχουν έγκυρα κοινά, διπλωματικά, υπηρεσιακά, επίσημα ή ειδικά διαβατήρια που έχουν 
εκδοθεί από κράτος μέλος μπορούν να εισέλθουν και να παραμείνουν στο έδαφος της Τόνγκα χωρίς θεώρηση για την περίοδο 
διαμονής που ορίζεται στο άρθρο 4 παράγραφος 1. 
Οι πολίτες της Τόνγκα που κατέχουν έγκυρα κοινά, διπλωματικά, υπηρεσιακά, επίσημα ή ειδικά διαβατήρια που έχουν εκδοθεί 
από τη Τόνγκα μπορούν να εισέλθουν και να παραμείνουν στο έδαφος των κρατών μελών χωρίς θεώρηση για την περίοδο 
διαμονής που ορίζεται στο άρθρο 4 παράγραφος 2. 
2. Η παράγραφος 1 δεν ισχύει για πρόσωπα που ταξιδεύουν με σκοπό την άσκηση αμειβόμενης δραστηριότητας. 
Γι' αυτή την κατηγορία προσώπων, κάθε κράτος μέλος μπορεί να αποφασίσει μεμονωμένα αν θα επιβάλει υποχρέωση θεώρησης 
στους πολίτες της Τόνγκα ή αν θα την ανακαλέσει σύμφωνα με το άρθρο 4 παράγραφος 3 του κανονισμού (ΕΚ) 
αριθ. 539/2001 (1) του Συμβουλίου. 
Γι' αυτήν την κατηγορία προσώπων, η Τόνγκα μπορεί να αποφασίσει σχετικά με την υποχρέωση ή την απαλλαγή από την 
υποχρέωση θεώρησης για τους πολίτες κάθε κράτους μέλους μεμονωμένα σύμφωνα με την εθνική της νομοθεσία. 
3. Η απαλλαγή από την υποχρέωση θεώρησης που προβλέπει η παρούσα συμφωνία εφαρμόζεται με την επιφύλαξη των 
νόμων των συμβαλλόμενων μερών που αφορούν τους όρους εισόδου και βραχείας διαμονής. Τα κράτη μέλη και η Τόνγκα 
διατηρούν το δικαίωμα να αρνηθούν την είσοδο και τη βραχεία διαμονή στο έδαφός τους αν δεν πληρούνται ένας ή 
περισσότεροι από τους όρους αυτούς. 
4. Η απαλλαγή από την υποχρέωση θεώρησης ισχύει ανεξάρτητα από το μεταφορικό μέσο που χρησιμοποιείται για τη 
διέλευση των συνόρων των συμβαλλόμενων μερών. 
5. Θέματα που δεν καλύπτονται από την παρούσα συμφωνία διέπονται από το ενωσιακό δίκαιο, το εθνικό δίκαιο των 
κρατών μελών και το εθνικό δίκαιο της Τόνγκα. 
Αρθρο 4 
Διάρκεια διαμονής 
1. Οι πολίτες της Ένωσης μπορούν να μείνουν στο έδαφος της Τόνγκα για χρονική περίοδο που δεν υπερβαίνει τις 
90 ημέρες εντός οιασδήποτε περιόδου 180 ημερών. 
2. Οι πολίτες της Τόνγκα μπορούν να μείνουν στο έδαφος των κρατών μελών που εφαρμόζουν πλήρως το κεκτημένο του 
Σένγκεν για χρονική περίοδο που δεν υπερβαίνει τις 90 ημέρες εντός οιασδήποτε περιόδου 180 ημερών. Η εν λόγω χρονική 
περίοδος υπολογίζεται ανεξάρτητα από τυχόν διαμονή σε κράτος μέλος που δεν εφαρμόζει ακόμη πλήρως το κεκτημένο του 
Σένγκεν. 
Οι πολίτες της Τόνγκα μπορούν να μείνουν για χρονική περίοδο που δεν υπερβαίνει τις 90 ημέρες εντός οιασδήποτε περιόδου 
180 ημερών στο έδαφος κάθε κράτους μέλους που δεν εφαρμόζει ακόμη πλήρως το κεκτημένο του Σένγκεν, ανεξάρτητα από 
την περίοδο διαμονής που υπολογίζεται για το έδαφος των κρατών μελών που εφαρμόζουν πλήρως το κεκτημένο του Σένγκεν. 
3. Η παρούσα συμφωνία δεν επηρεάζει τη δυνατότητα της Τόνγκα και των κρατών μελών να επεκτείνουν την περίοδο 
διαμονής πέραν των 90 ημερών σύμφωνα με το εθνικό και το ενωσιακό δίκαιο. 
Αρθρο 5 
Εδαφική εφαρμογή 
1. Όσον αφορά τη Γαλλική Δημοκρατία, οι διατάξεις της παρούσας συμφωνίας εφαρμόζονται μόνο στο ευρωπαϊκό έδαφος 
της Γαλλικής Δημοκρατίας. 3.12.2015 L 317/4 Επίσηµη Εφηµερίδα της Ευρωπαϊκής Ένωσης EL    
(1)Κανονισμός (ΕΚ) αριθ. 539/2001 του Συμβουλίου, της 15ης Μαρτίου 2001, περί του καταλόγου τρίτων χωρών οι υπήκοοι των οποίων 
υπόκεινται στην υποχρέωση θεώρησης για τη διέλευση των εξωτερικών συνόρων των κρατών μελών, και του καταλόγου των τρίτων χωρών οι 
υπήκοοι των οποίων απαλλάσσονται από την υποχρέωση αυτή, (ΕΕ L 81 της 21.3.2001, σ. 1). 
2. Όσον αφορά το Βασίλειο των Κάτω Χωρών, οι διατάξεις της παρούσας συμφωνίας εφαρμόζονται μόνο στο ευρωπαϊκό 
έδαφος του Βασιλείου των Κάτω Χωρών. 
Αρθρο 6 
Μεικτή επιτροπή για τη διαχείριση της συμφωνίας 
1. Τα συμβαλλόμενα μέρη συγκροτούν μεικτή επιτροπή εμπειρογνωμόνων (εφεξής «επιτροπή»), η οποία απαρτίζεται από 
εκπροσώπους της Ένωσης και εκπροσώπους της Τόνγκα. Η Ένωση εκπροσωπείται από την Ευρωπαϊκή Επιτροπή. 
2. Η επιτροπή έχει, μεταξύ άλλων, τα εξής καθήκοντα: 
α)  να παρακολουθεί την εφαρμογή της παρούσας συμφωνίας· 
β)  να προτείνει τροποποιήσεις ή προσθήκες στην παρούσα συμφωνία· 
γ)  να διευθετεί τις διαφορές που προκύπτουν από την ερμηνεία ή την εφαρμογή της παρούσας συμφωνίας. 
3. Η επιτροπή συνεδριάζει όταν κρίνεται αναγκαίο, μετά από αίτηση ενός από τα συμβαλλόμενα μέρη. 
4. Η επιτροπή θεσπίζει τον εσωτερικό κανονισμό της. 
Αρθρο 7 
Σχέση της παρούσας συμφωνίας με τις υφιστάμενες διμερείς απαλλαγές από την υποχρέωση θεώρησης μεταξύ των 
κρατών μελών και της Τόνγκα 
Η παρούσα συμφωνία υπερισχύει κάθε διμερούς συμφωνίας ή ρύθμισης που έχει συναφθεί μεταξύ επιμέρους κρατών μελών και 
της μεταξύ των κρατών μελών και της Τόνγκα, στο μέτρο που καλύπτουν θέματα που εμπίπτουν στο πεδίο εφαρμογής της 
παρούσας συμφωνίας. 
Αρθρο 8 
Τελικές διατάξεις 
1. Η παρούσα συμφωνία κυρώνεται ή εγκρίνεται από τα συμβαλλόμενα μέρη σύμφωνα με τις αντίστοιχες εσωτερικές 
διαδικασίες τους και τίθεται σε ισχύ την πρώτη ημέρα του δεύτερου μήνα που έπεται της ημερομηνίας της τελευταίας εκ των 
δύο κοινοποιήσεων με τις οποίες τα συμβαλλόμενα μέρη γνωστοποιούν αμοιβαία την ολοκλήρωση των ανωτέρω διαδικασιών. 
Η παρούσα συμφωνία εφαρμόζεται προσωρινά από την επομένη της υπογραφής της. 
2. Η παρούσα συμφωνία συνάπτεται για απεριόριστο χρονικό διάστημα, εκτός εάν καταγγελθεί σύμφωνα με την 
παράγραφο 5. 
3. Η παρούσα συμφωνία μπορεί να τροποποιηθεί με γραπτή συμφωνία των συμβαλλόμενων μερών. Οι τροποποιήσεις 
αρχίζουν να ισχύουν μετά την αμοιβαία κοινοποίηση των συμβαλλόμενων μερών σχετικά με την ολοκλήρωση των εσωτερικών 
διαδικασιών που είναι αναγκαίες για τον σκοπό αυτόν. 
4. Κάθε συμβαλλόμενο μέρος μπορεί να αναστείλει εν όλω ή εν μέρει την παρούσα συμφωνία, ιδίως για λόγους δημόσιας 
τάξης, προστασίας της εθνικής ασφάλειας ή προστασίας της δημόσιας υγείας, παράνομης μετανάστευσης ή εκ νέου θέσπισης 
της υποχρέωσης θεώρησης από ένα από τα δύο συμβαλλόμενα μέρη. Η απόφαση αναστολής κοινοποιείται στο άλλο 
συμβαλλόμενο μέρος το αργότερο 2 μήνες πριν από την έναρξη ισχύος της. Το συμβαλλόμενο μέρος που ανέστειλε την 
εφαρμογή της παρούσας συμφωνίας ενημερώνει αμέσως το άλλο συμβαλλόμενο μέρος μόλις εκλείψουν οι λόγοι της αναστολής 
και προβαίνει σε άρση της αναστολής. 
5. Κάθε συμβαλλόμενο μέρος μπορεί να καταγγείλει την παρούσα συμφωνία με γραπτή κοινοποίηση στο άλλο μέρος. Η 
παρούσα συμφωνία παύει να ισχύει 90 ημέρες μετά την ημερομηνία της εν λόγω κοινοποίησης. 
6. Η Τόνγκα μπορεί να αναστείλει ή να καταγγείλει την παρούσα συμφωνία μόνον όσον αφορά όλα τα κράτη μέλη. 3.12.2015 L 317/5 Επίσηµη Εφηµερίδα της Ευρωπαϊκής Ένωσης EL    
7. Η Ένωση μπορεί να αναστείλει ή να καταγγείλει την παρούσα συμφωνία μόνον όσον αφορά όλα τα κράτη μέλη της. 
Έγινε σε δύο αντίτυπα, στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, κροατική, 
λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, 
τσεχική, και φινλανδική γλώσσα. Όλα τα κείμενα είναι εξίσου αυθεντικά. 
Съставено в Брюксел на двадесети ноември две хиляди и петнадесета година. 
Hecho en Bruselas, el veinte de noviembre de dos mil quince. 
V Bruselu dne dvacátéh o listopadu dva tisíce patnáct. 
Udfærdiget i Bruxelles den tyvende november to tusind og femt en. 
Gesc hehen zu Brüssel am zwanzigsten November zweitausendfünfzehn. 
Kah e tuhande viieteistkümnenda aasta novembr ikuu kahekümnendal päeval Brüsselis. 
Έγινε στις Βρυξέλλες, στις είκοσι Νοεμβρίου δύο χιλιάδες δεκαπέντε. 
Done at Brussels on the twentieth day of November in the year two thousand and fifteen. 
Fait à Bruxelles, le vingt novembre deux mille quinze. 
Sasta vljeno u Bruxellesu dvadesetog studenog a dvije tisuće petnaeste. 
Fatto a Bruxelles, addì venti novembre duemilaquindici. 
Briselē, divi tūkstoši piecpadsmitā gada divdesmitaj ā novembrī. 
Priimta du tūkstančiai penkioliktų metų lapkr ičio dvidešimtą dieną Briuselyje. 
Kelt Brüsszelben, a kéteze-tizenötöd ik év november havának huszadik napján. 
Magħmul fi Brussell, fl-għo xrin jum ta’ Novembr u fis-sena elfejn u ħmistax. 
Gedaan te Brussel, de twintigst e november tweeduizend vijftien. 
Sporządzono w Brukseli dnia dwudziest ego listopada roku dwa tysiące piętnasteg o. 
Feito em Bruxelas, em vinte de novembro de dois mil e quinze. 
Întocmi t la Bruxelles la douăzeci noiembr ie două mii cincisprezece. 
V Bruseli dvadsiate ho novembra dvetisícpätnásť. 
V Bruslju, dne dvajset ega novembra leta dva tisoč petnaj st. 
Tehty Brysselissä kahdent enakymmenent enä päivänä mar raskuuta vuonna kaksituhattaviisit oista. 
Som skedde i Bryssel den tjugonde november år tjugohundrafe mton.  
За Европейския съюз 
Рог la Unión Europea 
Za Evropsk ou unii 
For Den Europæisk e Union 
Für die Europäische Union 
Euroopa Liidu nimel 
Για την Ευρωπαϊκή Ένωση 
For the European Union 
Pour l'Un ion européenne 
Za Europsku unij u 
Per l'Unione europea 
Eiropas Savienības vārdā – 
Europos Sąjungos vardu 
Az Európai Unió részéről 
Għall-U njoni Ewropea 
Voor de Europese Unie 
W imieniu Unii Europejskiej 
Pela União Europeia 
Pentr u Uniunea Europeană 
Za Európsku úniu 
Za Evropsk o unij o 
Euroopan unionin puolesta 
För Europeiska unionen  
3.12.2015 L 317/6 Επίσηµη Εφηµερίδα της Ευρωπαϊκής Ένωσης EL    
За Кралство Тонга 
Por el Reino de Tonga 
Za Králo vství Tonga 
For Kongeri get Tonga 
Für das Königreich Tonga 
Tonga Kuningr iigi nimel 
Για το Βασίλειο της Τόνγκα 
For the Kingdom of Tonga 
Pour le Royaume des Tonga 
Za Kraljevinu Tongu 
Per il Regno di Tonga 
Tongas Karalistes vārdā – 
Tongos Karalystės vardu 
A Tongai Királyság részéről 
Għar -Renju ta' Tonga 
Voor het Koninkr ijk Tonga 
W imieniu Królestwa Tonga 
Pelo Reino de Tonga 
Pentr u Rega tul Tonga 
Za Tongsk é kráľo vstvo 
Za Kraljevino Tongo 
Tongan kuningaskunn an puolesta 
För Konungar iket Tonga  
Κοινή δήλωση όσον αφορά την Ισλανδία, τη Νορβηγία, την Ελβετία και το Λίχτενσταϊν 
Τα συμβαλλόμενα μέρη σημειώνουν τη στενή σχέση που υπάρχει μεταξύ της Ευρωπαϊκής Ένωσης και της Νορβηγίας, της 
Ισλανδίας, της Ελβετίας και του Λιχτενστάιν, ιδίως δυνάμει των συμφωνιών της 18ης Μαΐου 1999 και της 
26ης Οκτωβρίου 2004 σχετικά με τη σύνδεση των εν λόγω χωρών με τη θέση σε ισχύ, την εφαρμογή και την ανάπτυξη του 
κεκτημένου του Σένγκεν. 
Υπό τις συνθήκες αυτές, είναι ευκταίο οι αρχές της Νορβηγίας, της Ισλανδίας, της Ελβετίας και του Λιχτενστάιν, αφενός, και 
της Τόνγκα, αφετέρου, να συνάψουν, αμελλητί, διμερείς συμφωνίες σχετικά με την απαλλαγή από την υποχρέωση θεώρησης για 
βραχεία διαμονή με όρους παρόμοιους με εκείνους της παρούσας συμφωνίας.  3.12.2015 L 317/7 Επίσηµη Εφηµερίδα της Ευρωπαϊκής Ένωσης EL    
Κοινή δήλωση όσον αφορά την ερμηνεία της κατηγορίας προσώπων που ταξιδεύουν με σκοπό την άσκηση αμειβομένης 
δραστηριότητας, όπως προβλέπεται στο άρθρο 3 παράγραφος 2 της παρούσας συμφωνίας 
Επιθυμώντας να διασφαλίσουν κοινή ερμηνεία, τα συμβαλλόμενα μέρη συμφωνούν ότι, για τον σκοπό της παρούσας συμφωνίας, 
η κατηγορία προσώπων που ασκούν αμειβόμενη δραστηριότητα καλύπτει πρόσωπα που εισέρχονται με σκοπό την άσκηση 
επικερδούς απασχόλησης/αμειβόμενης δραστηριότητας στο έδαφος του άλλου συμβαλλόμενου μέρους ως απασχολούμενοι ή ως 
πάροχοι υπηρεσιών. 
Η κατηγορία αυτή δεν θα πρέπει να καλύπτει: 
—  επιχειρηματίες, δηλαδή πρόσωπα που ταξιδεύουν για επιχειρηματικούς σκοπούς (και δεν απασχολούνται επαγγελματικά στη 
χώρα του άλλου συμβαλλόμενου μέρους), 
—  αθλητές ή καλλιτέχνες που συμμετέχουν σε δραστηριότητα σε βάση ad-hoc, 
—  δημοσιογράφους απεσταλμένους από μέσα μαζικής ενημέρωσης της χώρας διαμονής τους και 
—  ασκούμενους ενδοϋπηρεσιακά αποσπασμένους. 
Η εφαρμογή της παρούσας δήλωσης παρακολουθείται από τη μεικτή επιτροπή στο πλαίσιο των αρμοδιοτήτων της βάσει του 
άρθρου 6 της παρούσας συμφωνίας η επιτροπή μπορεί να προτείνει τροποποιήσεις όταν το κρίνει αναγκαίο, με βάση την πείρα 
των συμβαλλόμενων μερών.   
Κοινή δήλωση όσον αφορά την ερμηνεία της χρονικής περιόδου των 90 ήμερων εντός οιασδήποτε περιόδου 180 ήμερων 
όπως ορίζεται στο άρθρο 4 της παρούσας συμφωνίας 
Τα συμβαλλόμενα μέρη συμφωνούν ότι η μέγιστη χρονική περίοδος των 90 ημερών εντός οιασδήποτε περιόδου 180 ημερών, 
όπως προβλέπεται στο άρθρο 4 της παρούσας συμφωνίας, αντιστοιχεί είτε σε επίσκεψη διαρκείας είτε σε περισσότερες 
διαδοχικές επισκέψεις, η διάρκεια των οποίων δεν υπερβαίνει συνολικά τις 90 ημέρες εντός οιασδήποτε περιόδου 180 ημερών. 
Αυτό συνεπάγεται την εφαρμογή κυλιόμενης περιόδου αναφοράς 180 ημερών, με αναδρομή στο παρελθόν και υπολογισμό 
κάθε ημέρας διαμονής που καλύπτεται από την τελευταία περίοδο 180 ημερών, προκειμένου να εξακριβωθεί αν εξακολουθεί να 
πληρούται η απαίτηση των 90 ημερών εντός οιασδήποτε περιόδου 180 ημερών. Μεταξύ άλλων, αυτό σημαίνει ότι η απουσία 
για αδιάλειπτο χρονικό διάστημα 90 ημερών επιτρέπει νέα διαμονή έως 90 ημέρες.   
Κοινή δήλωση όσον αφορά την ερμηνεία της χρονικής περιόδου των 90 ήμερων εντός οιασδήποτε περιόδου 180 ήμερων 
όπως ορίζεται στο άρθρο 4 της παρούσας συμφωνίας 
Αναγνωρίζοντας τη σημασία της διαφάνειας για τους πολίτες της Ευρωπαϊκής Ένωσης και τους πολίτες της Τόνγκα, τα 
συμβαλλόμενα μέρη συμφωνούν να διασφαλίσουν την πλήρη διάχυση των πληροφοριών σχετικά με το περιεχόμενο και τις 
συνέπειες της συμφωνίας απαλλαγής από την υποχρέωση θεώρησης και σχετικά με συναφή θέματα, όπως οι προϋποθέσεις 
εισόδου.  3.12.2015 L 317/8 Επίσηµη Εφηµερίδα της Ευρωπαϊκής Ένωσης EL